PATVIRTINTA

Kėdainių dailės mokyklos direktoriaus

2017 m. sausio 30 d. įsak. Nr. V-1-10

**PAGALBINIO DARBININKO** **PAREIGYBĖS APRAŠYMAS NR. 7**

**I SKYRIUS**

**BENDROJI** **DALIS**

1. Kėdainių dailės mokyklos pagalbinio darbininko pareigybė 933307 yra priskiriama darbininkų grupei.

2. Pareigybės lygis: statinių priežiūros darbininkas priskiriamas D lygio pareigybei.

3. Pareigybės paskirtis: atlikti nesudėtingus statybos remonto darbus pastato viduje ir lauke, remontuoti vidaus inventorių.

4. Pavaldumas: pagalbinis darbininkas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Pagalbiniui darbininkui netaikomi išsilavinimo ar profesinės kvalifikacijos reikalavimai.

6. Pagalbinis darbininkas turi žinoti ir išmanyti:

6.1. einamojo remonto darbų atlikimo terminus, eiliškumą ir tvarką;

6.2. vandentiekio, kanalizacijos, elektros sistemų technologijas ir reikalavimus darbui su jomis;

6.3. darbo priemonių ir įrankių rūšis, jų darbo ir saugojimo tvarką;

6.4. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

7. Pagalbinis darbininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais Dailės mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Pagalbinis darbininkas atlieka šias funkcijas:

8.1. pagal savo turimą kvalifikaciją atlieka šiuos darbus:

8.1.1. remonto darbus, kuriuos dirbti paveda direktoriaus pavaduotojas ūkiui;

8.1.3.prižiūri vandentiekio, kanalizacijos sistemų sutrikimus;

8.1.4.remontuoja vidaus inventorių, keičia spynas, remontuoja baldus;

8.1.5.atlieka direktoriaus pavaduotojas ūkiui pavestus kitus remonto darbus;

8.2. palaiko tvarką ir švarą darbo vietoje, prižiūri želdinius, nupjauna žolę;

8.3. dirbdamas darbus naudojasi tik tvarkingais prietaisais, įrankiais, įrengimais, laiko juos tik tam skirtoje vietoje;

8.4. praneša apie darbo metu pastebėtus pastato sistemų gedimus direktoriaus pavaduotojas ūkiui ir imasi priemonių jiems pašalinti;

8.5. eksponuoja, kabina darbus Dailės mokyklos patalpose, reikalui esant darbų eksponavimas ir už mokyklos ribų;

8.6. Dailės mokykloje baigiantis darbui patikrina ar visur išjungti elektros prietaisai, WC vandens bakeliai ar nepraleidžia vandens, priduodama signalizacija.

**IV SKYRIUS**

**MOKINIŲ SAUGUMO UŽTIKRINIMAS**

9. Pagalbinis darbininkas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Statinių priežiūros darbininkas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Pagalbinis darbininkas atsako už:

11.1. teisės aktuose ir šiame pareigybės aprašyme numatytų funkcijų vykdymą;

11.2. Dailės mokyklos komunikacijų, teritorijos bei patalpų, priskirtų jam prižiūrėti ir remontuoti, tvarkingumą ir švarą;

11.3. jam patikėto inventoriaus, įrengimų ir instrumentų tinkamą naudojimą ir apsaugą;

11.4. tinkamą darbo laiko naudojimą pareigoms vykdyti;

11.5. darbo drausmės pažeidimus;

11.6. žalą, padarytą Dailės mokyklai, dėl savo kaltės ar neatsargumo;

11.7. darbuotojų saugos ir sveikatos, gaisrinės saugos, elektrosaugos reikalavimų vykdymą.

12. Pagalbinis darbininkas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Pagalbinis darbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria Dailės mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė Dailės mokyklos direktorė Vida Burbulienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pagalbinio darbininko vardas, pavardė, parašas)

Data